Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Comitetului mixt al SEEreferitor la o modificare a anexei XXI (Statistică) /* COM/2012/0180 final - 2012/0090 (NLE) */





EXPUNERE DE MOTIVE 1. CONTEXTUL PROPUNERII Pentru a asigura securitatea juridică și omogenitatea necesare pieței interne, Comitetul mixt al SEE trebuie să încorporeze în Acordul privind SEE toată legislația relevantă a Uniunii Europene, cât mai curând posibil după adoptarea acesteia. 2. REZULTATELE CONSULTĂRILOR CU PĂRȚILE INTERESATE ȘI EVALUAREA IMPACTULUI Proiectul de decizie a Comitetului mixt al SEE (anexat la decizia propusă a Consiliului) are ca obiect modificarea anexei XXI (Statistică), prin încorporarea noilor acte din acquis-ul Uniunii Europene în acest domeniu. Acest lucru se aplică Regulamentului (UE) nr. 692/2011 al Parlamentului European și al Consiliului din 6 iulie 2011 privind statisticile europene referitoare la turism și de abrogare a Directivei 95/57/CE a Consiliului. Pentru punerea în aplicare a acestui act, se propune o adaptare legată de Liechtenstein. Liechtenstein dorește să mențină exceptarea privind culegerea datelor legate de cererea turistică, astfel cum prevede partea C din anexa la Directiva 95/57/CE a Consiliului din 23 noiembrie 1995 privind culegerea datelor statistice în domeniul turismului, în temeiul Regulamentului (UE) nr. 692/2011 care a abrogat directiva. Menținerea acestei exceptări este justificată prin faptul că datele trebuie culese printr-o anchetă prin sondaj. Având în vedere că eșantionul utilizat trebuie să fie de mari dimensiuni pentru a se obține date relevante, s-ar crea o presiune foarte mare asupra populației Liechtensteinului. 3. ELEMENTELE JURIDICE ALE PROPUNERII Articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE prevede stabilirea de către Consiliu a poziției care urmează să fie adoptată în numele Uniunii cu privire la astfel de decizii, pe baza unei propuneri a Comisiei. Comisia prezintă proiectul de decizie a Comitetului mixt al SEE în vederea adoptării de către Consiliu ca poziție a Uniunii. Comisia speră să poată prezenta Comitetului mixt al SEE, în cel mai scurt termen, poziția Uniunii. 2012/0090 (NLE) Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a anexei XXI (Statistică) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 338 alineatul (1) coroborat cu articolul 218 alineatul (9), având în vedere Regulamentul (CE) nr. 2894/94 al Consiliului din 28 noiembrie 1994 privind normele de aplicare a Acordului privind Spațiul Economic European[1], în special articolul 1 alineatul (3), având în vedere propunerea Comisiei Europene, întrucât: (1) Anexa XXI la Acordul privind Spațiul Economic European (denumit în continuare „Acordul privind SEE”) conține dispoziții și măsuri specifice privind statisticile. (2) Regulamentul (UE) nr. 692/2011 al Parlamentului European și al Consiliului din 6 iulie 2011 privind statisticile europene referitoare la turism și de abrogare a Directivei 95/57/CE a Consiliului[2] trebuie încorporat în acord. (3) Regulamentul (UE) nr. 692/2011 abrogă Directiva 95/57/CE a Consiliului[3], care este încorporată în acord și care, prin urmare, trebuie abrogată în conformitate cu acordul, ADOPTĂ PREZENTA DECIZIE: Articolul 1 Poziția care urmează să fie adoptată de Uniune în cadrul Comitetului mixt al SEE referitor la modificarea propusă a anexei XXI la Acordul privind SEE se bazează pe proiectul de decizie a Comitetului mixt al SEE atașat la prezenta decizie. Articolul 2 Prezenta decizie intră în vigoare la data adoptării. Adoptată la Bruxelles, Pentru Consiliu Președintele ANEXĂ Proiect de Proiect (5.9.2011) DECIZIA NR. … A COMITETULUI MIXT AL SEE din de modificare a anexei XXI (Statistică) la Acordul privind SEE COMITETUL MIXT AL SEE, având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98, întrucât: (1) Anexa XXI la acord a fost modificată prin Decizia nr. …/… a Comitetului mixt al SEE din … [4]. (2) Regulamentul (UE) nr. 692/2011 al Parlamentului European și al Consiliului din 6 iulie 2011 privind statisticile europene referitoare la turism și de abrogare a Directivei 95/57/CE a Consiliului[5]trebuie încorporat în acord. (3) Regulamentul (UE) nr. 692/2011 abrogă Directiva 95/57/CE a Consiliului[6], care este încorporată în acord și care, prin urmare, trebuie abrogată în conformitate cu acordul, ADOPTĂ PREZENTA DECIZIE: Articolul 1 Textul de la punctul 7c (Directiva 95/57/CE a Consiliului) din anexa XXI se înlocuiește cu următorul text: „32011 R 0692: Regulamentul (UE) nr. 692/2011 al Parlamentului European și al Consiliului din 6 iulie 2011 privind statisticile europene referitoare la turism și de abrogare a Directivei 95/57/CE a Consiliului (JO L 192, 22.7.2011, p. 17). În sensul prezentului acord, dispozițiile regulamentului se citesc cu următoarea adaptare: Liechtenstein este exonerat de obligația de a colecta datele cerute în temeiul anexei II la prezentului regulament.” Articolul 2 Textele Regulamentului (UE) nr. 692/2011 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice. Articolul 3 Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE*. Articolul 4 Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene. Adoptată la Bruxelles, Pentru Comitetul mixt al SEE Președintele Secretarii Comitetului mixt al SEE […] [1] JO L 305, 30.11.1994, p. 6. [2] JO L 192, 22.7.2011, p. 17. [3] JO L 291, 6.12.1995, p. 32. [4] JO L … [5] JO L 192, 22.7.2011, p. 17. [6] JO L 291, 6.12.1995, p. 32. * [Nu au fost semnalate obligații constituționale.] [Au fost semnalate obligații constituționale.]